
Návrh vyhlášky Ministerstva zdravotníctva Slovenskej republiky, ktorou sa mení vyhláška Ministerstva zdravotníctva Slovenskej republiky č. 99/2016 Z. z. o podrobnostiach o ochrane zdravia pred záťažou teplom a chladom pri práci v znení neskorších predpisov (ďalej len „návrh vyhlášky“) sa predkladá v súvislosti so zmenami v § 37 zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov (ďalej len „zákon č. 355/2007 Z. z.“) v znení  zákona č. 165/2026 Z. z. Vyhláška Ministerstva zdravotníctva Slovenskej republiky č. 99/20106 Z. z. o podrobnostiach o ochrane zdravia pred záťažou teplom a chladom pri práci v znení neskorších predpisov je vykonávacím predpisom zákona č. 355/2007 Z. z. 
[bookmark: _GoBack]V  § 37 zákona č. 355/2007 Z. z. v znení  zákona č. 165/2026 Z. z. bola vypustená povinnosť zamestnávateľa vypracovať prevádzkový poriadok pri práci z dôvodu záťaže teplom alebo záťaže chladom pri práci z technológie. Do nadobudnutia účinnosti zákona č. 355/2007    Z. z. v znení zákona č. 165/2026 Z. z. bol zamestnávateľ povinný mať na pracovisku vypracované dva dokumenty, ktoré súviseli so zdravotným rizikom pri práci a to prevádzkový poriadok a posudok o riziku. Od nadobudnutia účinnosti zákona č. 355/2007 Z. z. v znení zákona č. 165/2026 Z. z. (od 15. júla 2026) je zamestnávateľ povinný mať na pracovisku vypracovaný len jeden dokument, ktorým je posudok o riziku. Vypustením povinnosti zamestnávateľa vypracovať prevádzkový poriadok sa znížilo jeho administratívne zaťaženie; ochrana zdravia zamestnancov pri práci pri práci sa  vypustením tejto povinnosti zamestnávateľa neznížila.   
Z uvedeného dôvodu sú v návrhu vyhlášky vypustené ustanovenia súvisiace s prevádzkovým poriadkom pri vystavení zamestnancov zdravotnému riziku z dôvodu záťaže teplom alebo záťaže chladom pri práci z technológie. Zároveň sa precizuje ustanovenie, ktoré sa týka posúdenia zdravotného rizika a vypracovania posudku o riziku. 
Navrhovaná účinnosť vyhlášky je od 1. októbra 2026.







